बेटे को बिल्डिंग से फेंकने के बाद मां ने की खुदकुशी  
मुंबई के दाहिशार इलाके में एक 34 वर्षीय महिला ने अपने पांच वर्षीय पुत्र को सात मंजिला इमारत से फेंक देने के बाद खुद भी कूदकर जान दे दी।
मुंबई के दाहिशार इलाके में शनिवार को एक 34 वर्षीय महिला ने अपने पांच वर्षीय पुत्र को सात मंजिला इमारत से फेंक देने के बाद खुद भी कूदकर जान दे दी।  अतिरिक्त पुलिस आयुक्त (उत्तर) रामराव पवार ने बताया कि दिप्ती चौहन ने अलकनंदा सहकारी सोशायटी की सातवीं मंजिल से अपने पुत्र को गिरा दिया और फिर खुद भी कूदकर जान दे दी। मां और बच्चे को तत्काल भगवती अस्ताल ले जाया गया, जहां डॉक्टरों ने दोनों को मृत घोषित कर दिया।  पवार ने बताया कि खुदकुशी के कारण का अभी तक पता नहीं चल पाया है। मृतक के परिवार के सदस्यों से पूछताछ की जा रही है। उल्लेखनीय है कि पिछले महीने मलाड इलाके में एक 32 वर्षीय चाटर्ड एकाउंटेंट ने अपने दोनों पुत्र को एक 19 मंजिली इमारत से फेंकने के बाद खुद भी कूदकर आत्महत्या कर ली थी।